จับมือแทงนักฟุตซอลเขตคันนายาว ผู้ต้องหาให้การปฏิเสธ
ภาพ: นายพลภูมิ เยี่ยมผู้บาดเจ็บจาก เฟซบุ๊กนัฐวุฒ แดงบุบผา,รวบแล้ว มือแทงนักฟุตซอล สโมสรคันนายาว บาดเจ็บสาหัส ตร.สน.มีนบุรี จับตัวได้ตามหมายจับ ขณะที่ผู้ต้องหายังให้การปฏิเสธ พลภูมิ ในฐานะประธานสโมสร ขอบคุณ ตร.ช่วยตามคดีจนจับคนร้ายได้,จากกรณี นายพลภูมิ วิภัติภูมิประเทศ อดีต ส.ส.กทม. พรรคเพื่อไทย พร้อมด้วย นายสราวุธ เซ็มแมนหมัด อายุ 28 ปี เดินทางเข้าพบ พ.ต.อ.พรเทพ สูติปัญญา ผกก.สน.มีนบุรี หลังนายนิรันดร์ แดงบุบผา อายุ 32 ปี นักฟุตซอลสโมสรคันนายาว ซึ่งเป็นเพื่อนของนายสราวุธ ถูกชายฉกรรจ์รุมทำร้ายและถูกอาวุธมีดแทงเข้าบริเวณหลัง 1 แผล ได้รับบาดเจ็บสาหัส และสามารถจับตัวผู้ก่อเหตุไว้ได้ แต่เจ้าหน้าที่ตำรวจกลับปล่อยตัวไป จึงกลัวว่าจะไม่ได้รับความเป็นธรรม จึงเดินทางมาดังกล่าว โดยเหตุเกิดที่บริเวณหน้าร้านบ้านตะเกียง มีนบุรี แขวงและเขตมีนบุรี กทม. เมื่อกลางดึกของวันที่ 6 ก.ค. ที่ผ่านมา ,ความคืบหน้าล่าสุดเมื่อเวลา 12.00 น. วันที่ 13 ก.ค. เจ้าหน้าที่ฝ่ายสืบสวน สน.มีนบุรี สามารถจับกุมตัว นายอดิเทพ นุวรรณ์ อายุ 32 ปี ผู้ต้องหาตามหมายจับศาลมีนบุรี เลขที่ 680/2561 ลงวันที่ 12 ก.ค. ในข้อหา ทำร้ายร่างกายผู้อื่นจนได้รับบาดเจ็บสาหัส, พกพาอาวุธมีดเข้าไปในเมืองหรือหมู่บ้าน ทางสาธารณะ โดยไม่มีเหตุอันควร โดยสามารถจับกุมได้ที่บ้านเลขที่ 95/177 ถนนสุวินทวงศ์ แขวงและเขตมีนบุรี กทม. ,พ.ต.อ.พรเทพ กล่าวว่า ภายหลังได้รับเรื่องได้สั่งการฝ่ายสอบสวนและสืบสวนรวบรวมพยานหลักฐาน เพื่อขออนุมัติหมายจับจากศาลมีนบุรีจนสามารถตามจับกุมตัวได้ แต่ทางด้านผู้ต้องหายังให้การปฏิเสธ ,ด้าน นายพลภูมิ กล่าวว่า ตนในฐานะนายกสโมสรกีฬาเขตคันนายาว ขอเป็นตัวแทนน้องๆ ในทีมฟุตซอลขอขอบคุณ พ.ต.อ.พรเทพ ผกก.สน.มีนบุรี และเจ้าหน้าที่ตำรวจ สน.มีนบุรี ที่ช่วยกันหาพยานหลักฐานและติดตามคนร้าย จนสามารถจับกุมได้ ส่วนผู้บาดเจ็บขณะนี้พ้นขีดอันตรายแล้ว แต่ยังอยู่ระหว่างการพักรักษาตัวอยู่ที่ รพ.,เบื้องต้นเจ้าหน้าที่คัดค้านการประกันตัวในชั้นพนักงานสอบสวน นำตัวส่งศาลมีนบุรีดำเนินคดีตามกฎหมายต่อไป.
รวบแล้ว มือแทงนักฟุตซอล สโมสรคันนายาว บาดเจ็บสาหัส ตร.สน.มีนบุรี จับตัวได้ตามหมายจับ ขณะที่ผู้ต้องหายังให้การปฏิเสธ พลภูมิ ในฐานะประธานสโมสร ขอบคุณ ตร.ช่วยตามคดีจนจับคนร้ายได้
แทงนักฟุตซอล,สน.มีนบุรี,สโมสรคันนายาว,พลภูมิ วิภัติภูมิประเทศ,ทำร้ายร่างกาย,ข่าวทั่วไป